Didysis eukaliptas

Didysis eukaliptas (Eucalyptus grandis) – magnolijūnų (Magnoliophyta) skyriaus, mirtinių (Myrtaceae) šeimos visžalių lapuočių medžių rūšis.

Paplitimas 
Didieji eukaliptai savaime auga Australijos žemyno rytuose – pietinės populiacijos auga nuo Naujajame Pietų Velse esančio Niukaslo apylinkių iki Kvinslando valstijos šiaurės rytinės Deintrio (Daintree) gyvenvietės apylinkių.

Matmenys ir požymiai 
Tai greitai augančių ir amžinai žaliuojančių medžių rūšis. Miškuose auga aukšti ir tiesaus kamieno medžiai. Jų aukštis siekia apie 55 m, o kamieno skersmuo – 1,2-2 m. Aukščiausi individai gali siekti 75 m aukštį ir 3 m skersmenį. Aukščiausias žinomas medis auga netoli Bulahdelah vietovės ir žinomas Grandis vardu – jo aukštis 76,2 m, kamieno skersmuo 2,7 m. Manoma, kad jam apie 400 metų.

Nuo 2/3 iki 3/4 medžio aukščio kamienas yra tiesus. Žievė pilka, pluoštinė, viršuje lygi, balta arba pilka, nusilupusi trumpomis juostelėmis arba dribsniais. Kamieno apatinėje dalyje maždaug iki poros metrų aukščio išlikusi žievė primena it medžio „sijoną“. Žievė pilka, skaidulinė-dribsniuota, viršuje lygi, balta arba pilka, byra trumpais kaspinėliais ar dribsniais.

Lapai tamsiai žali, blizgantys ir lancetiški, 10–16 cm ilgio. Žydi nuo vasario iki rugpjūčio mėn. Žiedai balti.

Taksonomija 
Didiesiems eukaliptams artimiausios kitos rūšys: gluosninis eukaliptas (Eucalyptus saligna) ir apskritalapis eukaliptas (Eucalyptus deanei).

Taip pat skaityti 
 Eukaliptų genties rūšys
 Australijos žemyno aukščiausios medžių rūšys
 Planetos aukščiausios medžių rūšys
 Planetos masyviausios medžių rūšys

Šaltiniai 

 tropicos.org / Eucalyptus grandis W. Hill

Nuorodos 
 nature.com / The genome of Eucalyptus grandis; Authors: Alexander A. Myburg, Dario Grattapaglia, Gerald A. Tuskan, Uffe Hellsten, Richard D. Hayes, Jane Grimwood, Jerry Jenkins, Erika Lindquist, Hope Tice, Diane Bauer, David M. Goodstein, Inna Dubchak, Alexandre Poliakov and other. Nature volume 510, pages 356–362 (2014) | Published: 11 June 2014
 youtube.com / Rose Flooded Gum Eucalyptus grandis 1 (video siužete pasakojimas apie didyjį eukaliptą)
 youtube.com / 228ft Eucalyptus grandis (video siužete kopimas į didžiojo eukalipto viršūnę)
 youtube.com / The Grandis, tallest tree in NSW Flooded Gum (Eucalyptus grandis) (didysis eukaliptas)

Mirtiniai
Medžiai ir krūmai